Arhiepiscopul Tomisului spune că se bucură de susţinerea Patriarhului Daniel, deşi este judecat pentru fraudă cu bani europeni. A spus-o astăzi, la instanţa supremă, unde procurorii au cerut, din nou, arest la domiciliu pentru înaltul prelat, suspectat că a încălcat controlul judiciar şi a încercat, din nou, să acceseze finanţare europeană. Judecătorii au respins însă cererea, aşa că IPS Teodosie, pe numele de mirean Petrescu, rămâne sub control judiciar.

Dialog între reporteri şi arhiepiscopul Tomisului:

„- Cum a fost Preasfinţia voastră, i-aţi convins pe judecători?

- Cred că da...

- Există vreun motiv de îngrijorare că aţi fi încălcat acele reguli?

- Nu. Asta a fost şi concluzia...

- V-aţi gândit să vă lepădaţi de sutană după scandalul ăsta?

- Cum credeţi că priveşte Patriarhul acest scandal de corupţie al dumneavoastră?

- Asta nu-i corupţie. Nu-i vorba de nicio corupţie.

- Aţi apucat să discutaţi cu Preafericitul pe tema asta? V-a întrebat dacă sunteţi sau nu vinovat?

- Preafericitul mi-a spus că mă susţine să slujesc.

- Nu încearcă să vă îndepărteze de la conducerea Arhiescopiei?

- Nu”

FOTO: INQUAM PHOTOS - Octav Ganea